Tézy
k vyhláške MŽP SR

k novele zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov (elektroodpad)

•	podrobnosti o nakladaní s elektrozariadeniami a s elektroodpadom 

      Prednostne odstrániť z elektroodpadu všetky látky a súčiastky stanovené podľa prílohy č.2 smernice 2002/96/ES

Oddelené spracovanie materiálov a súčiastok z elektroodpadu v súlade s článkom 6(1) smernice 2002/96/ES:

1.	Minimálne tieto látky, úpravy a súčiastky sa musia odstrániť zo všetkých OEEZ zberaných oddelene:

•	polychlorované bifenyly (PCB) obsahujúce kondenzátory v súlade so smernicou rady 96/59//ES zo 16. septembra 1996 o zneškodňovaní polychlorovaných bifenylov a polychlorovaných terfenylov (PCB/PCT)(1),
•	súčiastky obsahujúce ortuť, ako sú spínače alebo lampy na podsvietenie,
•	batérie,
•	dosky s plošnými spojmi mobilných telefónov všeobecne a iných prístrojov, ak je povrch dosky s plošnými spojmi väčší ako 10 cm^2,
•	kazety s tonerom, kvapalné a husté, ako aj farebné tonery,
•	plasty obsahujúce bromované samozhasínacie prísady,
•	azbestový odpad a súčiastky obsahujúce azbest,
•	katódové trubice,
•	chlórfluorované uhľovodíky (CFC), hydrochlórfluorované uhľovodíky (HCFC) alebo hydrofluórované uhľovodíky (HFC), uhľovodíky (HC),
•	plynové výbojky,
•	obrazovky s tekutými kryštálmi (v prípade potreby spolu s ich krytmi) s plochou väčšou ako 100 cm^2 a obrazovky podsvietené plynovými výbojkami,
•	vonkajšie elektrické káble,
•	súčiastky obsahujúce ohňovzdorné keramické vlákna,  ako je uvedené v smernici komisie 97/69/ES z 5. decembra 1997, ktorou sa prispôsobuje technickému pokroku Smernica rady 67/548/EHS týkajúca sa klasifikácie, balenia a označovania nebezpečných látok (2),
•	súčiastky obsahujúce rádioaktívne látky s výnimkou súčiastok, ktoré sú pod hraničnými hodnotami stanovenými v článku 3 prílohy I k smernici rady 96/29 Euratom z 13. mája 1996 ustanovujúcou základné bezpečnostné normy pre ochranu zdravia pracovníkov a širokej verejnosti proti nebezpečenstvu pochádzajúcemu z ionizačného žiarenia (3),
•	elektrolytické kondenzátory obsahujúce problematické látky (výška > 25 mm, priemer > 25 mm alebo proporcionálne podobný objem).

Tieto látky, prostriedky a súčiastky sa musia zneškodniť, alebo zhodnotiť v súlade s článkom 4 smernice rady 75/442/EHS.

2. S týmito súčiastkami z elektroodpadu zberanom oddelene sa musí zaobchádzať, ako je uvedené:

•	katódové trubice: fluorescenčný náter sa musí odstrániť,
•	zariadenia obsahujúce také plyny, ktoré poškodzujú ozón, alebo môžu prispievať ku globálnemu otepľovaniu (potenciál globálneho otepľovania GWP) nad 15, ako sa nachádzajú v penách alebo v chladiarenských obvodoch: tieto plyny sa musia riadne odstrániť a spracovať. Plyny poškodzujúce ozón sa musia spracovať v súlade s nariadením (ES) č. 2037/2000 Európskeho parlamentu a rady z 29. júna 2000 o látkach, ktoré poškodzujú ozónovú vrstvu(4),
•	plynové výbojky: Ortuť sa musí odstrániť.

3. Pri zohľadnení environmentálnych záujmov a potreby opätovného použitia a recyklácie sa odseky 1 a 2 uplatnia takým spôsobom, aby sa nebránilo environmentálne vhodnému opätovnému použitiu súčiastok alebo celých spotrebičov.

•	podrobnosti o spracovaní a skladovaní elektroodpadu

Skladovať a spracovať elektroodpad v súlade s technickými požiadavkami spracovania podľa prílohy č. 3 smernice 2002/96/ES

Technické požiadavky podľa článku 6(3) smernice 2002/96/ES:

1)	Miesta na uskladňovanie (vrátane dočasného skladovania) elektroodpadu pred ich spracovaním (bez toho, aby boli dotknuté požiadavky smernice rady 1999/31/ES):

•	vhodné oblasti s nepriepustným povrchom, ktoré majú k dispozícii zariadenia na zachytávanie unikajúcich kvapalín a podľa potreby odlučovacie zariadenia a odmasťovacie prostriedky,
•	kryt odolný proti vplyvom počasia pre príslušné oblasti.

2)	Miesta pre spracovanie elektroodpadu:

•	váhy na meranie hmotnosti spracovaného elektroodpadu,
•	vhodné oblasti s nepriepustným povrchom a vodotesným krytom odolným proti vplyvom počasia, ktoré majú k dispozícii zariadenia na zachytávanie unikajúcich kvapalín a podľa potreby odlučovacie zariadenia a odmasťovacie prostriedky,
•	vhodné uskladnenie rozobratých náhradných dielov,
•	vhodné nádoby na uskladnenie batérií, kondenzátorov obsahujúcich PCB/PCT a iného nebezpečného odpadu, akým je rádioaktívny odpad,
•	zariadenia na spracovanie vody v súlade s predpismi na ochranu zdravia a životného prostredia. 

•	podrobnosti o označovaní elektrozariadenia uvádzaného na trh grafickým symbolom

      Vzor grafického symbolu pre označenie elektrozariadenia 
-	symbol označujúci oddelený zber elektrozariadení pozostáva z  pojazdného kontajneru na odpad prečiarknutého krížom. Symbol musí byť vytlačený viditeľne, čitateľne a nezmazateľne

•	podrobnosti o ohlasovacej povinnosti výrobcu elektrozariadení a spracovateľa elektroodpadu

K § 54b ods. 1 písm. i):

Vzorec pre stanovenie kvót využitia:       (D - C) / D = F x 100 %

Vzorec pre stanovenie recyklácie:        (D – B – C) / D = E x 100 %

B – hmotnosť podielu energeticky využitého odpadu (kg)
C – hmotnosť podielu odstráneného odpadu (kg)
D – hmotnosť elektroodpadu prijatého do spracovateľského zariadenia
E – miera recyklácie
F – miera využitia

•	podrobnosti o náležitostiach žiadosti o zápis do Registra výrobcov elektrozariadení

     k § 54b ods. 1 písm. m):

-	identifikačné údaje o výrobcovi elektrozariadení, v prípade združenia výrobcov elektrozariadení uviesť údaje o jednotlivých členoch organizácie (doložené zmluvami)
-	špecifikáciu skupiny a druhu elektrozariadení  uvedených do obehu za rok ….
-	preukázanie zmluvného vzťahu o zabezpečení spätného odberu elektrozariadenia a oddeleného zberu  elektroodpadu a rozsahu siete zberu
-	preukázanie zmluvného vzťahu o zabezpečení zberu a prepravy elektrozariadenia  a elektroodpadu
-	preukázanie zmluvného vzťahu o odbere a spracovaní elektroodpadu so spracovateľom
-	zabezpečenie plnenia povinnosti podľa § 54b ods. 1 písm. k) o informovaní spotrebiteľa
-	údaje o evidencii elektrozariadenia, spätne prevzatého elektrozariadenia a oddelene vyzbieraného elektroodpadu a predpokladané plnenie stanovených limitov (§ 54b ods. 1 písm. i)

•	podrobnosti o obsahu a spôsobe vedenia Registra výrobcov elektrozariadení a o vzore potvrdenia  o zápise do Registra výrobcov elektrozariadení

Potvrdenie o zápise do Registra výrobcov elektrozariadení
      	
Ministerstvo životného prostredia Slovenskej republiky podľa § 68 ods. 2 písm. u) zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov potvrdzuje zapísanie výrobcu elektrozariadení do Registra výrobcov elektrozariadení.

Číslo registrácie: EZ_0000000
                             Názov a sídlo firmy: 
                             ICO:

Kategória elektrozariadení: 1 až 10

Odtlačok pečiatky a podpis:

•	zoznam zariadení, na ktoré sa vzťahuje siedma časť zákona: 

1.	   Veľké domáce spotrebiče

Veľké chladiarenské spotrebiče
Chladničky
Mrazničky
Iné veľké spotrebiče používané na chladenie, konzervovanie a skladovanie potravín
Práčky
Sušičky
Umývačky riadu
Sporáky a rúry na pečenie
Elektrické sporáky
Elektrické varné dosky
Mikrovlnné rúry
Iné veľké spotrebiče používané na varenie a iné spracovanie potravín
Elektrické spotrebiče na vykurovanie
Elektrické radiátory
Iné veľké spotrebiče na vykurovanie miestností, postelí, nábytku na sedenie
Elektrické ventilátory
Klimatizačné elektrozariadenia
Iné elektrozariadenia na ventiláciu a klimatizáciu 

2.	Malé domáce spotrebiče

Vysávače
Čističe kobercov
Iné spotrebiče na čistenie
Spotrebiče, ktoré sa používajú na šitie, tkanie a iné spracovanie textilu
Žehličky a iné spotrebiče na žehlenie, mangľovanie a inú starostlivosť o šatstvo
Hriankovače
Fritézy
Mlynčeky, kávovary a elektrozariadenia na otváranie a zatváranie nádob alebo obalov
Elektrické nože
Spotrebiče na strihanie vlasov, sušenie vlasov, čistenie zubov, holenie, masáž a iné spotrebiče na starostlivosť o telo
Hodiny, hodinky a elektrozariadenia na meranie, ukazovanie alebo zaznamenávanie času
Váhy

3.	Informačné technológie a telekomunikačné elektrozariadenia

Centralizované spracovanie údajov:
Servery
Minipočítače
Tlačiarne

Osobné počítače:
Osobné počítače (vrátane CPU, myši, obrazovky a klávesnice) 
Laptopy (vrátane CPU, myši, obrazovky a klávesnice) 
Notebooky
Elektronické diáre

Tlačiarne
Kopírovacie elektrozariadenia
Elektrické a elektronické písacie stroje
Vreckové a stolové kalkulačky
a iné výrobky a elektrozariadenia na zber, uchovávanie, spracovanie, prezentáciu alebo elektronické sprostredkovanie informácií 
Užívateľské terminály a systémy
Fax
Telex
Telefóny
Telefónne automaty
Bezdrôtové telefóny
Mobilné telefóny
Záznamníky
a iné výrobky alebo elektrozariadenia na prenos zvuku, obrazu alebo iných informácií prostredníctvom telekomunikácií

4.	Spotrebná elektronika

Rozhlasové prijímače
Televízne prijímače
Videokamery
Videorekordéry
Hi-fi elektrozariadenia
Zosilňovače zvuku
Hudobné nástroje
a iné výrobky alebo elektrozariadenia na zaznamenávanie alebo prehrávanie zvuku alebo obrazu vrátane signálov alebo technológií na iné šírenie zvuku a obrazu ako prostredníctvom telekomunikácií

5.	Svetelné zdroje

         Svietidlá pre žiarivky s výnimkou svietidiel v domácnostiach 
Lineárne žiarivky (Pb)
Kompaktné žiarivky (Pb)
Vysokotlakové výbojky vrátane sodíkových tlakových výbojok a výbojok s kovovými parami (Pb)
Nízkotlakové sodíkové výbojky (Pb) 
Iné svietidlá alebo elektrozariadenia na šírenie alebo usmerňovanie svetla s výnimkou žiaroviek

6.	Elektrické a elektronické náradie (s výnimkou veľkých stacionárnych priemyselných náradí)

Vŕtačky
Pílky
Šijacie stroje
Elektrozariadenia na otáčanie, frézovanie, brúsenie, drvenie, pílenie, krájanie, strihanie, vŕtanie, dierovanie, razenie, skladanie, ohýbanie alebo podobné spracovanie dreva, kovu a iných materiálov
Nástroje na nitovanie, pritĺkanie klincov alebo skrutkovanie alebo odstraňovanie nitov, klincov, skrutiek alebo na podobné účely
Nástroje na zváranie, spájkovanie alebo podobné účely
Elektrozariadenia na striekanie, nanášanie, rozprašovanie alebo iné spracovanie kovových alebo plynných látok inými prostriedkami
Nástroje na kosenie alebo iné záhradkárske činnosti

7.	Hračky, elektrozariadenia určené na športové a rekreačné účely

Súpravy elektrických vláčikov alebo autodráh
Konzoly na videohry
Videohry
Počítače pre bicyklovanie, potápanie, beh, veslovanie atď.
Športové elektrozariadenia s elektrickými a elektronickými súčiastkami

Hracie automaty   

8.	Zdravotnícke elektrozariadenia (s výnimkou všetkých implantovaných a infikovaných výrobkov)

Elektrozariadenia na rádioterapiu
Kardiologické prístroje
Prístroje na dialýzu
Dýchacie prístroje
Prístroje pre nukleárnu medicínu
Laboratórne elektrozariadenia pre in-vitro diagnostiku
Analyzátory
Mrazničky
Prístroje na fertilizačné testy
Iné prístroje na detekciu, prevenciu, monitorovanie, liečenie, zmierňovanie chorôb, zranení alebo postihnutia

9.	Prístroje na monitorovanie a kontrolu

Dymový hlásič
Tepelné regulátory
Termostaty
Prístroje na meranie, váženie alebo nastavovanie pre domácnosť alebo ako laboratórne elektrozariadenia
Iné monitorovacie a kontrolné prístroje používané v priemyselných elektrozariadeniach (napr. ovládacie panely) 

10.	Predajné automaty

Predajné automaty na teplé nápoje
Predajné automaty na teplé alebo chladené fľaše alebo plechovky
Predajné automaty na tuhé výrobky
Automaty na výdaj peňazí 
Všetky prístroje na automatický výdaj výrobkov

•	prípady povoleného použitia olova, ortuti, kadmia, polybromovaných bifenylov, polybromovaných difenyléterov a šesťmocného chrómu

Maximálne povolené množstvá olova, ortuti, kadmia a šesťmocného chrómu, ktoré sú vyňaté požiadaviek § 54B ods. 1 písm. d)

1.	Ortuť v kompaktných žiarivkách s obsahom najviac 5 mg na lampu.

2.	Ortuť v lineárnych žiarivkách na všeobecné ciele použitia s obsahom najviac:

•	halofosfát						10 mg
•	trifosfát s bežnou životnosťou		             5 mg
•	trifosfát s dlhou životnosťou			8 mg

3.	Ortuť v lineárnych žiarivkách na špeciálne ciele použitia.

4.	Ortuť v iných lampách, ktoré nie sú osobitne uvedené v tejto prílohe.

5.	Olovo v skle katódových trubíc, elektronických komponentoch a fluorescenčných trubiciach.

6.	Olovo ako prvok v zliatine ocele s obsahom do 0,35 % olova na hmotnosť, hliník s obsahom do 0,4 % olova na hmotnosť a ako zliatina medi s obsahom do 4 % olova na hmotnosť.

7.	–	Olovo v spájkach s vysokou teplotou topenia (t.j. zliatinová spájka cín-olovo s vyšším obsahom ako 85 % olova),

•	olovo v spájkach pre servery, pamäť a systémy na ukladanie dát (výnimka udelená do roku 2010),

•	olovo v spájkach pre elektrozariadenia sieťovej infraštruktúry pre spínanie, signalizáciu, prenos ako aj sieťové elektrozariadenia pre telekomunikácie,

•	olovo v elektronických keramických súčiastkach (napr. piezoelektronické  prístroje).

8.	Pokovovanie kadmiom okrem použitia, ktoré je zakázané na základe smernice 91/338/EHS, ktorou sa mení a dopĺňa smernica 76/769/EHS týkajúca sa obmedzení predaja a používania určitých nebezpečných látok a prípravkov.

9.	Šesťmocný chróm ako protikorózne činidlo chladiarenských systémoch z uhlíkovej ocele v absorpčných chladničkách.

10.	V rámci postupu uvedeného v článku 7 ods. 2 vyhodnotí Komisia použitie:

•	Deka-BDE,
 
•	ortuti v lineárnych žiarivkách na špeciálne účely,

•	olova v spájkach pre servery, pamäť a systémy ukladania dát, elektrozariadenia sieťovej infraštruktúry pre spínanie, signalizáciu, prenos ako aj sieťové elektrozariadenia pre telekomunikácie (s cieľom stanoviť konkrétne časové obmedzenie pre túto výnimku), a

•	žiaroviek,

ako prioritnú záležitosť, aby sa čo najrýchlejšie zistilo, či sa majú podľa toho tieto body zmeniť a doplniť.

•	podrobnosti o výške sadzby a o spôsobe výpočtu záruky pri individuálnom plnení 

Individuálne plnenie:

-	výrobca elektrozariadení, ktorý plní povinnosti individuálne, je povinný vytvoriť priebežnú finančnú záruku pre zber, zhodnotenie a spracovanie elektroodpadu

-	finančná záruka podľa § 54h ods. 1 môže mať dve formy: 

Stanovenie podmienok viazaného bankového účtu v prípade individuálneho plnenia

-	výrobca elektrozariadení je povinný previesť finančné prostriedky vo výške stanovenej finančnou zárukou na viazaný účet podľa množstva (hmotnosti) výrobkov v okamihu  uvedenia na trh
-	výpočet výšky finančnej záruky:

           B=Σ M_ib_i
                    _i
                 
                 B  - je výška finančnej záruky (Sk)
            b_i – sadzba podľa jednotlivých kategórií (Sk/t)    
            M_i – množstvo elektrozariadení podľa kategórií (t)

-	časť finančných prostriedkov určených na financovanie historického elektroodpadu bude raz ročne uvolnená ako %-ná časť finančnej záruky na pokrytie nákladov spojených s jeho zberom a spracovaním 

Stanovenie podmienok vytvárania finančnej záruky formou poistenia v prípade individuálneho plnenia:

-	povinnosť uzavrieť zmluvu s niektorou poisťovňou  v SR a doložiť túto skutočnosť správnemu orgánu pri zápise do Registra výrobcov elektrozariadení

Kolektívne plnenie: 

-	výrobca elektrozariadení, ktorý  plní povinnosť finančného zabezpečenia kolektívnym spôsobom, nemusí vytvárať finančnú záruku.